CELEX: 32014R1250
Language: da
Date: 2014-11-21 00:00:00
Title: Kommissionens gennemførelsesforordning (EU) nr. 1250/2014 af 21. november 2014 om ændring af forordning (EF) nr. 891/2009 for så vidt angår toldkontingenter for sukker med oprindelse i Serbien

22.11.2014   
            
            
               DA
            
            
               Den Europæiske Unions Tidende
            
            
               L 335/10
            
         KOMMISSIONENS GENNEMFØRELSESFORORDNING (EU) Nr. 1250/2014
   af 21. november 2014
   om ændring af forordning (EF) nr. 891/2009 for så vidt angår toldkontingenter for sukker med oprindelse i Serbien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 180 og 187, og
   ud fra følgende betragtninger:
   
               (1)
            
            
               Stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side (2) (herefter »stabiliserings- og associeringsaftalen«) blev godkendt ved Rådets og Kommissionens afgørelse 2013/490/EU, Euratom (3) og trådte i kraft den 1. september 2013. Artikel 26, stk. 4, i stabiliserings- og associeringsaftalen indeholder bestemmelser om toldfri adgang ved indførsel i Unionen af produkter med oprindelse i Serbien og henhørende under position 1701 og 1702 i den kombinerede nomenklatur inden for et årligt toldkontingent på 180 000 ton.
            
         
               (2)
            
            
               Protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side for at tage hensyn til Republikken Kroatiens tiltrædelse af Den Europæiske Union (4) (herefter »protokollen«) blev undertegnet den 25. juni 2014. Bemyndigelsen til undertegnelsen på vegne af Den Europæiske Union, Det Europæiske Atomenergifællesskab og medlemsstaterne var givet ved Rådets afgørelse 2014/517/EU (5) og afgørelse 2014/518/Euratom (6).
            
         
               (3)
            
            
               Artikel 2 i protokollen omhandler en ændring af artikel 26, stk. 4, i stabiliserings- og associeringsaftalen med det formål at øge de eksisterende toldkontingenter for sukker med oprindelse i Serbien inden for et årligt toldkontingent på 181 000 ton.
            
         
               (4)
            
            
               I henhold til artikel 3 i afgørelse 2014/517/EU skal protokollen anvendes midlertidigt, jf. protokollens artikel 14, fra den første dag i anden måned efter datoen for dens undertegnelse i afventning af, at procedurerne for dens indgåelse afsluttes. Forhøjelsen af de bestående toldkontingenter for sukker med oprindelse i Serbien bør derfor have virkning fra den 1. august 2014.
            
         
               (5)
            
            
               Kommissionens forordning (EF) nr. 891/2009 (7) omhandler åbning og forvaltning af toldkontingenter for sukker, herunder toldkontingenter for sukker med oprindelse i Serbien. Nævnte forordning bør derfor ændres, således at den tager hensyn til protokollens bestemmelser.
            
         
               (6)
            
            
               I henhold til artikel 11 i protokollen beregnes i protokollens første år for midlertidig anvendelse størrelsen af de nye toldkontingenter og forhøjelserne af de bestående toldkontingenter forholdsvis i forhold til de årlige basismængder, som er anført i protokollen og under hensyntagen til den del af perioden, der er forløbet inden den 1. august 2014. For 2014 bør forhøjelsen af de bestående toldkontingenter for sukker med oprindelse i Serbien derfor være til rådighed for perioden 1. august 2014 til 31. december 2014.
            
         
               (7)
            
            
               Eftersom toldkontingenter i henhold til artikel 3, stk. 1, i forordning (EF) nr. 891/2009 forvaltes pr. produktionsår inden for denne sektor, skal der tages hensyn til den forholdsmæssige stigning i mængden af de toldkontingenter, der er åbnet for produktionsåret 2013/14, og til de mængder, der skal tildeles for produktionsåret 2014/15, jf. protokollen. Den forholdsmæssige forhøjelse af den årlige mængde for august og september 2014 svarer til 167 ton sukker. Eftersom det ikke vil være muligt at udnytte denne mængde inden udgangen af produktionsåret 2013/14, bør den stilles til rådighed for produktionsåret 2014/15.
            
         
               (8)
            
            
               I henhold til artikel 135, stk. 2, i stabiliserings- og associeringsaftalen finder aftalen ikke anvendelse på Kosovo (8). Rådets forordning (EF) nr. 2007/2000 (9) er blevet ophævet ved forordning (EF) nr. 1215/2009 (10). Eftersom forordning (EF) nr. 1215/2009 ikke længere indeholder bestemmelser om indrømmelser for indførsel i Unionen af varer henhørende under position 1701 og 1702 i den kombinerede nomenklatur med oprindelse i Kosovo, bør henvisningerne til forordning (EF) nr. 2007/2000 og til Kosovo i forordning (EF) nr. 891/2009 udgå.
            
         
               (9)
            
            
               Forordning (EF) nr. 891/2009 bør derfor ændres i overensstemmelse hermed.
            
         
               (10)
            
            
               Eftersom produktionsåret 2014/15 begynder den 1. oktober 2014, bør ændringerne til forordning (EF) nr. 891/2009 finde anvendelse snarest muligt, og denne forordning bør derfor straks træde i kraft.
            
         
               (11)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 891/2009 foretages følgende ændringer:
   
               1)
            
            
               I artikel 1 udgår litra b).
            
         
               2)
            
            
               Artikel 1, litra g), erstattes af følgende:
               
                           »g)
                        
                        
                           artikel 26, stk. 4, i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side (11), som ændret ved Protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side for at tage hensyn til Republikken Kroatiens tiltrædelse af Den Europæiske Union (12).
                        
                     
         
               3)
            
            
               I artikel 2, litra b), udgår betegnelsen »Kosovo« og den tilhørende fodnote.
            
         
               4)
            
            
               Bilag I, del II, erstattes af teksten i bilaget til denne forordning.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra produktionsåret 2014/15.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. november 2014.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT L 278 af 18.10.2013, s. 16.
   
      (3)  Rådets og Kommissionens afgørelse 2013/490/EU, Euratom af 22. juli 2013 om indgåelse af stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side (EUT L 278 af 18.10.2013, s. 14).
   
      (4)  EUT L 233 af 6.8.2014, s. 3.
   
      (5)  Rådets afgørelse 2014/517/EU af 14. april 2014 om undertegnelse på vegne af Den Europæiske Union og dens medlemsstater og midlertidig anvendelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side for at tage hensyn til Republikken Kroatiens tiltrædelse af Den Europæiske Union (EUT L 233 af 6.8.2014, s. 1).
   
      (6)  Rådets afgørelse 2014/518/Euratom af 14. april 2014 om godkendelse af Europa-Kommissionens indgåelse på Det Europæiske Atomenergifællesskabs vegne af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side for at tage hensyn til Republikken Kroatiens tiltrædelse af Den Europæiske Union (EUT L 233 af 6.8.2014, s. 20).
   
      (7)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).
   
      (8)  Denne betegnelse indebærer ingen stillingtagen til Kosovos status og er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.
   
      (9)  Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces samt om ændring af forordning (EF) nr. 2820/98 og ophævelse af forordning (EF) nr. 1763/1999 og forordning (EF) nr. 6/2000 (EUT L 240 af 23.9.2000, s. 1).
   
      (10)  Rådets forordning (EF) nr. 1215/2009 af 30. november 2009 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces (EUT L 328 af 15.12.2009, s. 1).
   
      (11)  EUT L 278 af 18.10.2013, s. 16.
   
      (12)  EUT L 233 af 6.8.2014, s. 3.«
   
      BILAG
      I bilag I til forordning (EF) nr. 891/2009 erstattes del II af følgende:
      
         
            »Del II: Balkan-sukker
         
         
                     Tredjeland eller toldområde
                  
                  
                     Løbenummer
                  
                  
                     KN-kode
                  
                  
                     Mængder (ton)
                  
                  
                     Kontingentsats (EUR/ton)
                  
               
                     Albanien
                  
                  
                     09.4324
                  
                  
                     1701 og 1702
                  
                  
                     1 000
                  
                  
                     0
                  
               
                     Bosnien-Hercegovina
                  
                  
                     09.4325
                  
                  
                     1701 og 1702
                  
                  
                     12 000
                  
                  
                     0
                  
               
                     Serbien
                  
                  
                     09.4326
                  
                  
                     1701 og 1702
                  
                  
                     181 000 (1)
                     
                  
                  
                     0
                  
               
                     Den Tidligere Jugoslaviske Republik Makedonien
                  
                  
                     09.4327
                  
                  
                     1701 og 1702
                  
                  
                     7 000
                  
                  
                     0
                  
               
      
         (1)  For produktionsåret 2014/15 er mængden 181 167 tons.«